tomron87/hebrew-wikipedia-sentences-corpus huggingface dataset:
תוך כדי זיכרונותיו מתגלה כי סיאון לא רק מיומן בכשפים כמו כל האזרים אלא היה נוטר- מעמד הלוחמים הגבוה ביותר של האזריים.
לאחר שאזריה נפלה במלחמה כל האזרים עברו טקסים לטיהורם מכוחות הקסם שלהם.
לסיאון אין כוחות קסם, אלא ראייה חדה הנובעת מאימוניו הרבים.
אלכסנדר מתחיל לרחוש כבוד לעבד שלו, וסיאון מבין כי יש באלקסנדר יותר מכפי שנגלה לעין מלכתחילה.
לפני חגיגות יום ההולדת של אלכסנדר החלידים מפילים על אלקסנדר כישוף אפל שהופך אותו לנמר הרים.
בינתיים דודו של אלכסנדר נרצח והחלידים מפלילים את אלקסנדר.
מטרתם היא לקחת את אלקסנדר איתם ולהכניס בו את שר השדים.
על ידי השתלטות על יורש העצר השדים למעשה ישתלטו על האימפריה.
כיוון שהאזרים הקדישו את כל חייהם בלחימה בשדים, סיאון מבין כי מדובר במזימה שתשמיד את העולם.
הוא ואלכסנדר בורחים יחד, וסיאון מביא אותו למחנה בו מתחבאים האזרים הנותרים.
האזרים לא רוצים או יכולים לעזור לאלקסנדר.
עבורם הוא האויב שהשמיד את ביתם.
במהלך שהותם בכפר האזרי, מתברר לסיאון כי אהובתו ייסאן וחברו הטוב ביותר ריס בגדו בו, והותירו אותו לעבדות.
סיאון גם מגלה כי מורו הוותיק גאלאדון עדיין חיכה לו ובטוח שיוכל להחזיר לו את כוחות הקסם שלו.
ביחד סיאון וגאלאדון מגלים כי ריס נפל קורבן לשדים.
ריס קבע עסקה עם שר השדים כי ילחמו על נשמות החלידים.
ריס בטוח כי יוכל לנצח, אך השד רק גרם לו לחשוב כך.
סיאון וריס רבים, ובתוך כך ריס הורג את גאלאדון.
אחר כך ריס יוצא לחלידר להילחם בקרב הסופי, וסיאון אלכסנדר יוצאים אחריו כדי לנצח את שר השדים בעצמם.
מצבו של אלכסנדר מחמיר והוא בקושי מצליח לשמור על צורתו האנושית.
סיאון נתפס בדרך על ידי דרזים שחושבים שהוא עבד נמלט, אלכסנדר משחרר אותו, מוריד את האזיקים שסימנו אותו כעבד, ומתנצל בפניו על כך שלא עשה זאת קודם.
אז אלכסנדר מסגיר את עצמו, וסיאון בטוח כי הפסידו.
למרות זאת סיאון וריס מנהלים קרב עם שר השדים בתוך נשמתו של אלכסנדר.
למרות שסיאון לא הבין זאת מההתחלה אלקסנדר לא איבד את נשמתו לגמרי, ועזר לו לנצח את שר השדים.
כמו כן מתגלה כי ייסאן לא בגדה בו מלכתחילה, אלא היא זאת שגילתה את האמת על ריס.
הקרב היה קשה אך סיאון מצליח בו.
הוא מתעורר לגלות שהוא אלכסנדר וייסאן כולם בסדר.
אלקסנדר מסגיר את עצמו חזרה לאביו ומנסה להסביר את האמת על השדים.
הקיסר לא מאמין לו ועומד להוציא אותו להורג.
בתמורה לעזרתו אלכסנדר נותן לסיאון את חרותו, ומחזיר לאזרים את ארצם.
בספר מערכות יחסים רבות גורמות לדמויות להשתנות.
מערכת יחסים המרכזית בין סיאון לאלקסנדר גורמת עבור שניהם שינויים רבים.
סיאון חוזר להיות לוחם, אחרי שנים רבות בעבדות.
הוא מקבל את משמעות חייו חזרה כמו גם את אהובתו.
אלכסנדר מתבגר והופך להיות האדם שדודו רצה שיהיה, רחום, ואצילי.
הוא מבין כי למרות היותו יורש העצר חשיבותו בחייהם של אנשים מוגבלת.
סיאון מסביר לאלכסנדר כי הוא לא מפחד ממנו.
האכזריות שאלקסנדר הפגין בהתחלה נעלמת ובמקום מופיעה בו אצילות נפש המאפיינת אותו בספרי ההמשך.
בנוסף למערכת היחסים של אלקסנדר וסיאון ישנה לידיה.
לידיה היא אהבתו של אלקסנדר הרואה את אלקסנדר כפי שיכול להיות.
היא מזהה מייד את כוחו של סיאון ויחד הם עוזרים לאלקסנדר להפוך להיות האדם הטוב שראו מלכתחילה.
הספר זכה בפרס גפן לספר הפנטזיה המתורגם הטוב ביותר בשנת 2005.
בביולוגיה מולקולרית השתקת גנים היא הרגולציה האפיגנטית (רגולציה אשר אינה נובעת מהקוד הגנטי) על ביטוי הגנים.
מונח זה מתייחס אל היכולת של התא למנוע ביטוי של גן מסוים.
השתקת הגנים יכולה לקרות במהלך השעתוק או התרגום לחלבון והיא טכניקה נפוצה במחקר בסיסי וקליני.
טכניקות להשתקת גנים נפוצות לאחרונה במחקרים קליניים במטרה להילחם בסוגי סרטן שונים ומחלות זיהומיות ונוירודגנרטיביות (של מערכת העצבים).
לעיתים מבלבלים בין השתקת גנים לנוקאאוט גנטי.
בהשתקת גנים, ביטוי הגן בגוף או בקבוצת תאים מופחת ברמה כזו או אחרת.
בניגוד לכך, בנוקאאוט גנטי הגן עצמו נמחק לחלוטין מהגנום של האורגניזם ולפיכך לא יתבטא בכלל.
לדוגמה, בשיטות של השתקת גנים כמו RNAi, ביטוי הגנים יורד בלפחות 70% אבל לא מושתק לחלוטין.
שיטות אלו נחשבות לפעמים לטובות יותר למחקר מאשר שיטות של נוקאאוט מכיוון שהן מאפשרות לחוקרים לחקור את הפעילות של גנים חיוניים במודלים חייתיים או תאיים.
גנים אלו הדרושים לשרידות האורגניזם, בלעדיהם הוא לא היה נולד או שורד ולכן לא ניתן להוציא אותם לחלוטין.
לפיכך, מודלים של השתקת גנים מספקים כלים חשובים לחקר של מחלות והתפתחותן מכיוון שמחלות ופתולוגיות רבות קשורות לביטוי מוגבר או מופחת של גנים וחלבונים.
הת'ר אן וילסון היא פוליטיקאית אמריקאית חברת המפלגה הרפובליקנית שכיהנה כמזכירת חיל האוויר של ארצות הברית.
וילסון כיהנה כנציגת המחוז הראשון של ניו מקסיקו בבית הנבחרים של ארצות הברית בשנים 1998–2009. וכנשיאת בית הספר למכרות וטכנולוגיה של דקוטה הדרומית בשנים 2013–2017. משנת 2019 מכהנת כנשיאת אוניברסיטת טקסס באל-פאסו.
וילסון נולדה בקין שבמחוז צ'שייר בניו המפשייר ולה שני אחים.
אמה הייתה אחות במקצועה, אביה היה טייס בחיל האוויר ובחברת תעופה מסחרית וסבה היה טייס שנלחם בשתי מלחמות העולם.
ב-1978 התקבלה ללימודים באקדמיית חיל האוויר של ארצות הברית, במחזור השלישי שאפשר זאת לנשים.
ב-1982 סיימה תואר ראשון בהצטיינות.
היא זכתה למלגת רודז ללימודים באוניברסיטת אוקספורד, בה סיימה תואר שני ב-1984 ותואר שלישי ביחסים בינלאומיים ב-1985. כמו כן הייתה חברה בנבחרת החתירה של האוניברסיטה.
עבודת הדוקטורט שלה עסקה במשפט בינלאומי ושימוש בכוח על ידי תנועות שחרור לאומיות.
היא שירתה בחיל האוויר כיועצת במפקדת חיל האוויר השלישי באנגליה ובמטה נאט"ו בבלגיה עד ב-1989.
בתום שירותה בחיל האוויר מונתה לראש תחום מדיניות הביטחון האירופאית ובקרת נשק במועצה לביטחון לאומי של ארצות הברית.
ב-1991 סיימה את תפקידה וייסדה את חברת הייעוץ "Keystone International" שעסקה בפיתוח עסקי ושיתופי פעולה בין ארצות הברית לרוסיה.
ב-1995 מונתה על ידי מושל ניו מקסיקו גארי ג'ונסון למזכירת המחלקה לענייני ילדים, נוער ומשפחה בקבינט שלו.
בעקבות מותו של חבר בית הנבחרים מניו מקסיקו סטיבן שיף בעודו מכהן, נערכו במדינה בחירות מיוחדות להשלמת תקופת כהונתו.
וילסון זכתה במועמדות מטעם המפלגה הרפובליקנית וביוני 1998 בבחירות הכלליות בהן גברה על מועמד המפלגה הדמוקרטית פיליפ מאעלוף ועל מועמד מפלגת הירוקים רוברט אנדרסון.
היא הייתה בכך האישה השנייה לכהן בקונגרס מטעם ניו מקסיקו והראשונה מהמפלגה הרפובליקנית, כמו כן הייתה האישה הראשונה בקונגרס ששירתה בכוחות המזוינים של ארצות הברית.
בנובמבר אותה שנה התמודדה שוב מול מאעלוף בבחירות הכלליות הרגילות, זכתה ברוב של 48% מול 41% ונבחרה לתקופת כהונה מלאה.
מאז נבחרה לעוד ארבע כהונות נוספות בבית הנבחרים.
בתקופת שירותה בקונגרס כיהנה כחברה בוועדת הכוחות המזוינים, בוועדת המסחר, בוועדת האנרגיה ובוועדה לענייני מודיעין.
היא הייתה מהרפובליקנים הבולטים שהתנגדו למבצע כוח מאוחד, ההפצצות האמריקאיות במהלך מלחמת קוסובו.
ב-2008 התמודדה למושב בסנאט של ארצות הברית בעקבות פרישתו של פיט דומיניסי.
וילסון הפסידה בבחירות המוקדמות של המפלגה הרפובליקנית לסטיב פירס, שהפסיד בבחירות הכלליות לטום יודול.
ב-2012 התמודדה שוב בבחירות לסנאט, היא זכתה במועמדות מפלגה אך הפסידה בבחירות הכלליות לנציג המפלגה הדמוקרטית מרטין היינריך.
היא כיהנה כחברת דירקטוריון בחברות הציבורית "Peabody Energy", החברה הלא-ממשלתית הגדולה בעולם בתחום כריית הפחם וב-"Raven Industries" העוסקת במוצרי חקלאות מדייקת.
בשנים 2009–2015 כיהנה כחברה בוועדה המייעצת למחקר של הסוכנות לביטחון לאומי.
כמו כן כיהנה בוועדה המייעצת לקונגרס בנושא הפיקוח על הארגון לביטחון גרעיני.
ביוני 2013 מונתה לנשיאת בית הספר למכרות וטכנולוגיה של דקוטה הדרומית וכיהנה בתפקיד עד מאי 2017.
בינואר 2017 הודיע נשיא ארצות הברית דונלד טראמפ כי וילסון היא מועמדתו לתפקיד מזכירת מחלקת חיל האוויר של ארצות הברית, במאי 2017 אישר הסנאט את מועמדותה.
בנוסף נקבע שתכהן גם כיועצת הבכירה לענייני החלל.
במרץ 2019 הודיעה על התפטרותה שנכנסה לתוקף במאי אותה שנה.
היא מונתה לנשיאת אוניברסיטת טקסס באל-פאסו באוגוסט 2019.
וילסון נשואה ואם לשלושה, הבכור בהם מאומץ.
הת'ר נאוארט היא דיפלומטית אמריקאית שכיהנה כדוברת מחלקת המדינה של ארצות הברית החל מחודש אפריל 2017 ועד אפריל 2019. החל מ-13 במרץ 2018 ועד אוקטובר 2018 שימשה בנוסף כתת-מזכירת המדינה בפועל לדיפלומטיה ציבורית וענייני ציבור.
בעבר שימשה כמנחה בתוכניות האירוח היומיות Fox & Friends ו-Fox & Friends First בערוץ פוקס ניוז.
קודם לכן שימשה ככתבת בערוץ ABC News.
אביה, פטר נאוארט היה מנהל בתעשיית הביטוח.
היא בוגרת תואר ראשון בתקשורת מ-Mount Vernon Seminary and College ותואר שני בעיתונאות מאוניברסיטת קולומביה.
בשנת 1996, נאוארט הייתה כתבת בתוכנית העסקים השבועית First Business.
בין השנים 1998–2005 עבדה ככתבת בערוץ הטלוויזיה פוקס ניוז.
תחילה כפרשנית במשך 3 שנים, ולאחר מכן ככתבת במשך 4 שנים.
בין השנים 2005–2007 עבדה במגוון גופי חדשות שונים, ביניהם חדשות ABC ככתבת משימה כללית.
בזמן שעבדה ב-ABC, היא קיבלה מועמדות לפרס אמי על עבודתה בסדרת הספיישל "13 Around the World".
ב-2007 חזרה לרשת פוקס ניוז והנחתה יחד עם ג'ון גיבסון את מהדורת סוף השבוע של התוכנית "The Big Story".
נאוארט עבדה כיועצת לענייני ממשל במגוון נושאים, בהם ביטוח בריאות, ביטוח לאומי ומיסים, ובנוסף שימשה כחברה בארגון "Council on Foreign Relations"
משרד החוץ של ארצות הברית
ב-27 באפריל 2017, מחלקת המדינה של ארצות הברית הודיעה כי נאוארט תהיה דוברת מחלקת המדינה החדשה, זהו תפקידה הראשון בממשלה.
לאחר פיטוריו של הדיפלומט סטיב גולשטיין ב-13 במרץ 2018, נאוארט מונתה לתפקיד תת-מזכירת המדינה לדיפלומטיה ועניינים ציבוריים.
כאשר ארצות הברית עזבה את אונסק"ו, הניו יורק טיימס ציטטו את דבריה כשאמרה: "
באפריל 2018, נאוארט הביעה תמיכה בהתערבות בהובלת ערב הסעודית בתימן.
היא גינתה את "השפעתה החמורה של איראן" בתימן.
במאי 2018 אמרה נאוארט בתגובה להפגנות הגבול בעזה:
באפריל 2017, מחלקת המדינה של ארצות הברית הכריזה כי נאוארט תשמש כדוברת החדשה של המחלקה.
היא ערכה תדריך ראשון לעיתונאים ב-6 ביוני.
בדצמבר 2018 הודיע נשיא ארצות הברית דונלד טראמפ כי בחר בנאוארט לתפקיד שגרירת ארצות הברית באו"ם.
אולם בפברואר 2019 הודיעה כי היא מסירה את מועמדותה.
נאוארט נשואה לסקוט נורבי, בנקאי השקעות העובד בגולדמן זקס.
השתקפות מאך היא תופעה בזרימה דחיסה המתארת תבנית החזרת גלי הלם ממשטח קשיח, ונקראת על שם הפיזיקאי ארנסט מאך.
השתקפות מאך יכולה להתקיים בתנועות יציבות, פסאודו-יציבות ובלתי-יציבות.
כאשר גל הלם, אשר נע במהירות קבועה, מתקדם על טריז מוצק.
הזרימה הנוצרת על ידי ההלם פוגעת בפני הטריז ויוצרת גל הלם מוחזר שני, זאת כדי לסובב את הזרימה כך שתהיה מקבילה לפני הטריז.
ביחס לנקודת ההשתקפות, הזרימה יציבה באופן מקומי, והזרימה במצב פסאודו-יציב.
כאשר הזווית בין הטריז לבין גל ההלם הראשוני גדולה מספיק, גל הלם מוחזר יחיד אינו מסוגל לסובב את הזרימה לכיוון מקביל לפני הטריז ומתרחש מעבר להשתקפות מאך.
במצב של זרימה עמידה, אם טריז מונח בזרימה על קולית קבועה, כך שגל ההלם המאונך 'המחובר' אליו פוגע בקיר שטוח המקביל לזרימה המציפה, גל ההלם הופך את הזרימה לכיוון פני הקיר ולכן נדרש גל הלם מוחזר נוסף כדי להפוך את הזרימה חזרה לכיוון מקביל לפני הקיר.
כאשר זווית גל ההלם עולה על ערך מסוים, לא ניתן להסיט את הזרימה בחזרה לכיוון מקביל לקיר על ידי גל הלם מוחזר אחד ומתרחש אפקט השתקפות מאך.
השתקפות מאך מורכבת משלושה גלי הלם הנקראים: גל ההלם הראשוני, גל ההלם המוחזר ו'גזע מאך' (Mach stem), וכמו כן קיים קו החלקה (slip line).
הנקודה בה נפגשים שלושת גלי ההלם נקראת "הנקודה המשולשת" (triple point) בשני ממדים, או 'הלם להלם' (shock-shock) בשלושה ממדים.
סוגים שונים של השתקפות מאך
הסוג היחיד של השתקפות מאך האפשרית בזרימה עמידה הוא השתקפות מאך ישירה, שבה גזע מאך הוא קמור 'קדימה' ביחס לזרימה המציפה, ושיפוע קו ההחלקה מוטה לכיוון הטריז.
מאמרים מהשנים 2012–2013, מציגים סוג נוסף של גלי הלם, בתצורה עם זווית שלילית של השתקפות בזרימה עמידה.
בזרימה פסאודו-יציבה, הנקודה המשולשת מתרחקת מהמשטח המחזיר וההשתקפות היא השתקפות מאך ישירה.
בזרימה בלתי-יציבה, ייתכן גם שהנקודה המשולשת תוותר נייחת יחסית למשטח המחזיר (השתקפות מאך נייחת), או תנוע לעבר המשטח המחזיר (השתקפות מאך הפוכה).
בהשתקפות מאך הפוכה, גזע מאך הוא קמור לעבר הזרימה המתקרבת, וקו ההחלקה מתעקל בצורה 'החוצה' מהמשטח המחזיר.
כל אחת מהתצורות הללו יכולה להניח את אחת משלוש האפשרויות הבאות: השתקפות מאך אחת (single-Mach reflection), 'השתקפות מאך-מעבר' (transitional-Mach reflection), והשתקפות מאך כפולה (double-Mach reflection).
השתתפות מקוונת מתארת אינטראקציה בין המשתמשים לבין קהילות מקוונות ברשת האינטרנט.
קהילות מקוונות לעיתים קרובות כרוכות בחברים שמספקים תכנים לאתר או תורמים בדרך זו.
דוגמאות כאלה כוללים דפי wiki, בלוגים, במשחקים מקוונים מרובים, וסוגים אחרים של פלטפורמות חברתיות.
באינטרנט ההשתתפות היא כיום במידה רבה כר למחקר שדה.
זה מספק תובנה בתחומים כגון עיצוב אתרים, שיווק באינטרנט, מיקור המונים, בתחומים רבים של הפסיכולוגיה.
כמה קטגוריות משנה תחת השתתפות מקונת: מחויבות לקהילות מקוונות, תיאום ואינטראקציה, וגיוס חברים.
האינטרנט מכיל הרבה אתרים ופלטפורמות של שיתוף הידע בצורה מקוונת, להלן כמה דוגמאות:
ויקיפדיה: אנציקלופדיה מקוונת, נערכת באפן פומבי עם מאות אלפי עורכים
סלאשדוט: פורום פופולרי הקשור לטכנולוגיה, עם מאמרים והערות של הקוראים.
תת-תרבות סלאשדוט הפכה לידועה במעגלים באינטרנט.
משתמשים מצטברים לפי "ציון קארמה" ומתוכם נבחרים המתנדבים עם ציונים גבוהים כדי להיות המנחים.
Usenet: הוקמה בשנת 1980 כ "מערכת דיון באינטרנט מבוזר", זה הפך למדיום הראשון עבור קהילות באינטרנט.
המנחים מתנדבים ומבקשי הצבעה תורמים לקהילה.
ה-Web 2.0 המכונה גם "אינטרנט הניתן לכתיבה" המציין כי אנשים רבים משתתפים ליצירת התוכן שלה.
בעבר התשתיות החשובות לשיתוף הידע באינטרנט כללו:
AOL: ספק שירות האינטרנט הגדול ביותר, עם חדרי צ'אט אשר במשך שנים היו מנוהלים בהתנדבות על ידי מנהיגי הקהילה.
יש לציין כי חדרי ורוב לוחות המודעות כבר לא מבוקרת, עם זאת.
The WELL: חלוצי הקהילה המקוונת שהוקמה ב-1985. התרבות שלה הייתה הנושא של מספר ספרים ומאמרים.
משתמשים רבים התנדבו כדי לתרום לבנייה ותחזוקת הקהילה (למשל, כמו מארחי הוועידה).
קהילות מקוונות רבות (למשל בלוגים, חדרי צ'אט, רשימות דיוור אלקטרוניות, פורומים באינטרנט, ויקיים), אינם רק משאבי שיתוף ידע, אלא גם אופנות.
מחקרים הראו כי לחברים המחויבים לקהילות מקוונות יש סיבות להישאר פעיל.
כל עוד חברים מרגישים צורך לתרום, יש תלות הדדית בין הקהילה לבין החבר.
למרות שחוקרים רבים הגיעו עם מספר גורמים מוטיבציוניים מאחורי התרומה באינטרנט, תאוריות אלה יכולים להיות מסווגים תחת המוטיבציות המהותיות והאקסטריניות.
המוטיבציה הפנימית מתייחסת לפעולה המונעת על ידי אינטרסים אישיים ורגשות פנימיים במשימה עצמה בעוד המוטיבציה החיצונית מתייחסת לפעולה המושפעת מגורמים חיצוניים, לעיתים קרובות לתוצאה מסוימת, לתגמול או להכרה.
שני סוגים של מוטיבציה סותרים זה את זה אבל לעיתים קרובות הולכים יד ביד במקרים שבהם יש תרומה מתמשכת.
מספר גורמים מוטיבציוניים מובילים אנשים להמשיך את השתתפותם ולהישאר נאמנים לקהילות מקוונות אלה.
פיטר קולוק חקר את המניעים לתרומה לקהילות מקוונות.
קולוק (1999, ע' 227) מתאר שלושה מניעים שאינם מסתמכים על התנהגות אלטרואיסטית מצד התורם: הדדיות צפויה; הכרה מוגברת; ואת תחושת היעילות.
מוטיבציה נוספת, שבה מארק סמית' מזכיר בתזה שלו ב-1992. הקולות מהבאר: ההיגיון של הווירטואליים המשותפים הוא "קהילה" - "חוויה של קהילה" כפי שהיא מכונה בפסיכולוגיה חברתית.
במשפט פשוט אנו יכולים לומר שהוא נעשה על ידי אנשים עבור אנשים.
לאדם יש את מוטיבציה לתרום מידע בעל ערך לקבוצה מתוך ציפייה שהוא יקבל עזרה ומידע שימושי בתמורה.
אכן, ישנן ראיות לכך שמשתתפים פעילים בקהילות מקוונות מקבלים תגובות יותר מהר לשאלות מאשר משתתפים לא ידועים.
ככל שציפיות ההדדיות גבוהות יותר, כך גדל הסיכוי שישנה תרומה גבוהה של ידע בקהילה מקוונת.
הדדיות מייצגת תחושה של הוגנות שבה אנשים בדרך כלל גומלים את המשוב החיובי שהם מקבלים מאחרים, כך שהם יוכלו לקבל בתמורה מידע שימושי יותר מאחרים בעתיד.
מחקרים הראו כי הצורך להערכה עצמית של הכרה מאחרים מוביל לציפיות של הדדיות.
הערכה עצמית משחקת תפקיד חשוב בצורך להדדיות כי תרומה לקהילות מקוונות יכולה להגביר את האגו עבור סוגים רבים של משתמשים.
ככל שהם מקבל יותר משובים חיוביים מחברים אחרים בקהילתם, ככל שהם עשויים להרגיש שהם נחשבים למומחים בידע שהם חולקים.
בגלל זה, תרומה לקהילות מקוונות יכולה להוביל לתחושה של הערכה עצמית וכבוד, בהתבסס על רמת המשוב החיובי שמקבלים מהקהילה.
כמו כן, ישנן ראיות לכך שמשתתפים פעילים בקהילות מקוונות מקבלים תגובות יותר מהר לשאלות מאשר משתתפים לא ידועים.
מחקר על ההשתתפות במערכת המוניטין של eBay הוכיח שהציפייה להתנהגות הדדית מצד שותפים מגבירה את השתתפותם של קונים ומוכרים של eBay.
תאוריה כלכלית סטנדרטית מנבאת שאנשים אינם נוטים לתרום מרצון לאספקת מוצרים ציבוריים כאלה, אלא הם נוטים לשחרר את הנסיעה על תרומתם של אחרים.
עם זאת, תוצאות אמפיריות מ-eBay להראות כי קונים להגיש דירוגים ליותר מ-50% של עסקאות.
המסקנות העיקריות ממסקנה זו היו, כי הם מצאו כי משתמשים מנוסים נוטים לדרג בתדירות גבוהה יותר, והמניע להשארת הערות אינו מונע על ידי אלטרואיזם טהור המיועד לשותף העסקה הספציפי, אלא מתוך אינטרס אישי והדדיות ל "זוהר חם" תחושה של תרומה.
כמה תאוריות תומכות באלטרואיזם כגורם מניע מרכזי בהשתתפות מקוונת ובהדדיות.
אף על פי שרעיונות מסוציולוגיה, כלכלה, מדע המדינה ופסיכולוגיה חברתית מראים שאלטרואיזם הוא חלק מהטבע האנושי, מחקרים אחרונים מגלים כי מודל האלטרואיזם הטהור חסר כוח ניבוי במצבים רבים.
כמה מחברים הציעו לשלב "שמחה של נתינה" (לפעמים מכונה גם "זוהר חם") עם אלטרואיזם כדי ליצור מודל של אלטרואיזם טמא.
בדומה לאלטרואיזם, ההדדיות מייצגת דפוס התנהגות שבו אנשים מגיבים לפעולות ידידותיות או עוינות בפעולות דומות, גם אם לא צפויים רווחים משמעותיים.
נראה שההשתתפות התנדבותית במנגנוני משוב מקוונים מונעת במידה רבה על ידי אינטרסים אישיים.
בגלל המוניטין שלהם על הקו, מחקר eBay הראה כי לכמה שותפים המשתמשים במנגנון המשוב של eBay יש מניעים אנוכיים כדי לדרג משתתפים אחרים.
לדוגמה, הנתונים הראו כי חלק מהמשתמשים ב-eBay הציגו הדדיות כלפי שותפים שדירגו אותם תחילה.
זה גרם להם רק לדרג שותפים עם תקוות להגדיל את ההסתברות לעורר תגובה הדדית.
הכרה חשובה לתורמים באינטרנט כך שבאופן כללי אנשים רוצים הכרה על התרומות שלהם.
קולוק מתאר את החשיבות של מוניטין באינטרנט: "רינגולד (1993) בדיון שלו ב-the WELL (קהילה מקוונת) מפרט את הרצון ליוקרה כאחד המניעים העיקריים של תרומות אנשים לקבוצה.
ככל שהדבר נוגע לחששותיו של אדם, סביר כי התרומות יגדלו במידה שתרומה זו תיראה לקהילה ככלל וככל שתהיה הכרה בתרומותיו של האדם.
.....ההשפעות החזקות של סמנים טריוויאליים לכאורה של הכרה (למשל, כפי שהוגדר כ"עוזר רשמי") כבר העיר במספר קהילות מקוונות ...
אחד המרכיבים העיקריים של עידוד מוניטין הוא לאפשר לתורמים להיות ידועים או לא להיות אנונימיים.
הדוגמה הבאה, מתוך מחקר של מיירז (1989) של מחתרת המחשב ממחישה את העוצמה של המוניטין.
כאשר מעורבים בפעילויות בלתי חוקיות, האקרים של המחשבים חייבים להגן על הזהויות האישיות שלהם עם שמות בדויים.
אם האקרים משתמשים באותם הכינויים שוב ושוב, זה יכול לעזור לרשויות לעקוב אחריהם.
אף על פי כן, האקרים אינם ששים לשנות את שמותיהם בדויים, משום שהמעמד והתהילה הקשורים לכינוי מסוים יאבדו.
על חשיבות הזהות המקוונת: פרופילים ומוניטין ניכרים בבירור בקהילות המקוונות כיום.
Amazon.com הוא מקרה שבו כל התורמים רשאים ליצור פרופילים על עצמם והתרומות שלהם נמדדות על ידי הקהילה, והמוניטין שלהם עולה.
Myspace.com מעודדת פרופילים משוכללים עבור חברים כך שהם יכולים לחלוק כל מיני פרטים על עצמם, כולל מה שהם אוהבים כמו מוזיקה, הגיבורים שלהם, וכו'.
הצגת תמונות ומידע על חברים בודדים והפעילויות האחרונות שלהם באתרי הרשתות החברתיות יכולה לקדם מחויבות מבוססת חוב.
בגלל שאינטראקציה חברתית היא הבסיס העיקרי לבנייה ושמירה על קשרים חברתיים, אנו יכולים לקבל הערכה עבור משתמשים אחרים ברגע שאנחנו באינטראקציה איתם.
הערכה זו הופכת להכרה מוגברת עבור התורמים, אשר בתורם נותנים להם את התמריץ לתרום יותר.
בנוסף לכך, קהילות רבות נותנות תמריצים לתרום.
לדוגמה, פורומים רבים מעניקים נקודות לחברים כדי לפרסם.
חברים יכולים להשתמש בנקודות אלה בחנות וירטואלית.
eBay הוא דוגמה של שוק מקוון שבו המוניטין הוא מאוד חשוב כי הוא משמש למדוד את אמינותו של מישהו שאתה יכול לעשות עסקים עם.
סוג זה של קהילה ידוע כמערכת מוניטין, שהיא סוג של אלגוריתם סינון שיתופי שמנסה לאסוף, להפיץ ולצטבר דירוגים על התנהגותם בעבר של כל המשתמשים בקהילה המקוונת, במאמץ לאזן בין העקרונות הדמוקרטיים של פרסום ושמירה על איכות.
מערכות אלה, כמו eBay's, מקדמות את הרעיון של אמון המתייחס לציפיות של הדדיות אשר יכול לעזור ולהגביר את תחושת המוניטין של כל חבר.
עם eBay, יש לך הזדמנות לדרג את החוויה שלך עם מישהו והם, כמו כן, יכולים לדרג אותך.
לזה יש השפעה על ציון המוניטין.
לכן, ניתן לעודד את המשתתפים לנהל את הזהות המקוונת שלהם כדי ליצור רושם טוב אצל שאר חברי הקהילה.
לקהילות מקוונות מוצלחות אחרות יש מערכות מוניטין שלא מספקות תמריץ קונקרטי.
לדוגמה, רדיט היא קהילה מקוונת של צבירת תוכן ברשת החברתית, המשמשת כ "דף הבית לאינטרנט" ומאפשרת למשתמשים לשלוח תוכן (לדוגמה, טקסט, תמונות, קישורים, כתבות חדשותיות, פוסטים בבלוגים, מוזיקה או סרטונים) תחת שמות משתמשים מעורפלים לפעמים.
היא כוללת מערכת מוניטין שבה משתמשים יכולים לדרג את איכות ההגשות ולתת הערות.
סך כל ההמלצות של הגשות של משתמשים אינן בעלות ערך מעשי - אך כאשר משתמשים מרגישים שהתוכן שלהם מוערך בדרך כלל על ידי שאר קהילת Reddit (או קהילות המשנה שלה הנקראות "subreddits") הם עשויים להיות בעלי מוטיבציה לתרום יותר.
אנשים עשויים לתרום מידע בעל ערך, כי המעשה גורם תחושה של יעילות, כלומר, תחושה שהם מסוגלים להשיג את התוצאה הרצויה שלהם ויש השפעה כלשהי על הסביבה הזו.
קיימת ספרות מחקרית מפותחת שהראתה עד כמה חשובה תחושת היעילות של האדם (למשל, בנדורה 1995).
מחקרים הראו כי הגדלת תחושת היעילות של המשתמשים מגבירה את המוטיבציה הפנימית שלהם ולכן גורמת להם להישאר יותר בקהילה מקוונת.
על פי המחקר של וואנג&ואסינמייר, יעילות היא הגורם הגדול ביותר המשפיע על תרומה פעילה באינטרנט.
מבין גורמי המשנה הרבים, התברר כי "סיפוק הצרכים של חברים אחרים" הוא הסיבה הגדולה ביותר להגברת היעילות של חבר שיש לו עוקבים, כלומר "להיות מועיל לאחרים" (וואנג&ואסינמייר).
תכונות כגון שורת התקדמות המשימות וניסיון להקטין קושי מסוים בהשלמת משימה כללית יכולות בקלות לשפר את תחושת הערך העצמי בקהילה.
"יצירת חוויות מוטמעות בעולם הווירטואלי עם מטרות ברורות, משוב והאתגר שמפעיל מיומנויות של אנשים לגבולות ועדיין להשאיר אותם בשליטה גורם החוויות להיות מעניינות.
משוב חיובי בונה וכנה גם לייצר השפעות דומות ולהגביר את המוטיבציה כדי להשלים משימות נוספות.
הגדרה תחרותית - אשר עשויה או לא הייתה אמורה להיות תחרותית יכולה גם להגביר את ההערכה העצמית של האדם אם מניחים ביצועים איכותיים "(קראוט 2012).
סתירות בין המדע והמציאות לנאמר בחז"ל נידונו בספרות הפסיקה מאז ימי הראשונים.
בראשונים ישנן 2 גישות עיקריות האיך להתייחס לסתירות אלו.
על פי השיטה השמרנית יש לקדש את דברי חז"ל על אף אותן סתירות.
תירוץ זה כבר נזכר בספרות הראשונים.
ישנם מקרים בהם הפוסקים סבורים כי הדין אכן משתנה בעקבות כך שהסיבות שניתנו להם בעבר אינן תואמות את המציאות שהתגלתה לאחר מכן.
גישות שונות ביחסי מדע - הלכה
ביחס לסתירה בין ההלכה למדע, ישנן בספרות הראשונים 2 גישות עיקריות.
האחת גישה שמחזקת את דברי חז"ל אף לנוכח סתירות ברורות מהמציאות.
הגישה השנייה היא, דעת הרמב"ם ועוד, שכל עוד מדובר בדברי חכמה גרידא, ייתכן ונפלו טעויות בדברי חז"ל מאחר שהם אמרו את דבריהם על חכמי זמנם, ולא כהלכה למשה מסיני או כדברי נבואה.
בהתייחס להלכות טריפות, הובא בתלמוד כי בהמות שנקבע עליהם שהם טריפה - על פי כללים המובאים בתלמוד כהלכה למשה מסיני - לא יוכלו לחיות במשך שנה.
בעקבות כל היו מי שערערו על דברי חז"ל, מאחר שעינינו הראות שטריפות רבות חיים יותר משנה.
בעקבות דברים אלו כתב הרשב"א, לדחות את דבריהם, שאין ממש בטענות אלו:
וכך היא גם דעת הריב"ש .
בעקבות הגישה השמרנית, על מנת ליישב חלק מהסתירות מהמדע להלכה, כתבו הראשונים ליישב כי המציאות כפי היא נראית לעינינו אינה כפי שהיה בתקופת חז"ל, והטבע השתנה.
בעקבות גישה זו, יש מהאחרונים שסבורים שבמקרה בו אכן אנו תולים שהשתנתה המציאות, והדין שנקבע על פי חז"ל היה בעקבות אותה מציאות, אזי בימינו ישתנה גם הדין בעקבות שינוי המציאות.
אמנם אחרונים אחרים שהלכו אף הם בשיטה השמרנית, כגון הרב אליהו דסלר גרסו שהטעמים הטבעיים בהם תלו חז"ל הלכות שונות, אמנם נאמרו לפי ידיעת הטבע שבימיהם, אך אינם אלא ניסיון להסביר הלכות שהיו מקובלות מזה דורות.
ההלכות עצמן מבוססות גם על ניסיון אמפירי שאינו תלוי בהסבר ספציפי, ואם ההסבר של חז"ל אינו תואם את ידיעת הטבע שבימינו מכל סיבה שהיא, עלינו לחפש הסבר אחר, אך בכל מקרה הדין לא ישתנה.
הרב משה שמואל גלזנר כתב שיש הלכות שנקבעו על בסיס ההיכרות המוגבלת של המציאות שהייתה באותו דור, ובדור משכיל יותר מן הדין היה לשנותם, "אבל מאחר שההכרח העצום הביא לידי כך לעשות לתושבע"פ קיום לדורות, אין לנו רשות לשנות אף כקוצו של יו"ד בהסכמתם והכרעתם".
בכך כוונתו למיעוט הלומדים ולפיזורם בתקופת הגלות, שמחייבים קאנוניזציה של התורה שבעל פה לשמירת המסגרת ההלכתית.
לדעת הרמב"ם אין לייחס חשיבות מרובה לדברי חכמה המובאים בתלמוד, מאחר שהם אינם הלכה למשה מסיני או קבלה מהנביאים, אלא דברי חכמה בלבד, שבאותה התקופה הייתה עדיין חסרה: בדרך זו הלך גם רב שרירא גאון, וכפי שכותב:
כאמור, כחלק מהנסיון ליישב את הסתירה בין ההלכה למדע, כתבו הראשונים כי הטבע כפי שהוא מוכר לנו השתנה מכמות שהיה בתקופת חז"ל.
תירוץ זה נאמר בראשונים ליישב סתירות מספר בין מהדע להלכה:
בעלי התוספות כתבו על המשתמע מדברי הגמרא כי פרה שגילה פחות משלוש אינה יולדת: "ויש לתמוה דהא מעשה בכל יום דפרה בת שתי שנים יולדת.
ויש לומר דודאי עתה נשתנה העת מכמו שהיה בדורות הראשונים".
אומנם לפי שיטת הספירה שהייתה נהוגה בימי חז"ל, מי שנמצא בשנתו השלישית כבר קרוי בן שלוש.
במשנה נאמר כי רוחצים את התינוק ביום השלישי לאחר ברית מילה (גם) בשבת.
בשולחן ערוך נפסק כי "בזמן חכמי הגמרא" אם לא היו רוחצים את הולד במים חמים היה מסתכן, אך בזמן הזה לא נהגו ברחיצה כלל וממילא אין היתר לחלל שבת בשבילה.
הרב דוקטור מרדכי הלפרין שיער שהרחיצה נועדה למנוע היפוקסיה במקרה שהתינוק סובל מסוג מסוים של היפוספדיאס שהיום הוא נדיר, אך לפי עדות של מוהל המובאת בתשובה של הרב יוסף חיים מבגדאד, כנראה שהיה נפוץ יותר בקרב יהודי בבל.
מאידך, לעניין מציצה בברית מילה, בתלמוד מבואר שהימנעות ממנה מסכנת את התינוק ולכן מותרת גם היא בשבת משום פיקוח נפש.
הרב ישראל ליפשיץ כתב על כך ש"לפי מה שאומרים הרופאים עכשיו, אדרבה על ידי המציצה אפשר שיסתכן שע"י המציצה יתפרצו נקבי (הפארען) וישפעו דם אחר המילה.
כמוצץ יין שבחבית [...] מיד היין שתחתיו ממילא פורץ ועולה אף אחר שפסק למצוץ [...] ואין לתמוה על זה שהוא נגד הגמ'.
הרב ליפשיץ ממשיך ומבאר שאף על פי שלכאורה יש לקבל את המלצת הרופאים שלא למצוץ, שכן "הם בקיאים בחששת סכנה יותר ממנו", במקרה זה אין לסור מדברי חז"ל, שכן גם הרופאים מודים שהמציצה מגינה על התינוק מ"צביית הגיד", אלא שבארצות הצפון החשש ממנה קטן יותר והרופאים מציעים לה פתרון אחר.
בתלמוד מבואר ששקצים ורמשים, לרבות פרעושים, אסור להרוג בשבת, אך לגבי כינים ישנה מחלוקת.
ההבדל בין המינים מוסבר בכך שכינה "אינה פרה ורבה".
האמורא אביי מקשה על הסבר זה ממקורות בהם מוזכרים "ביצי כינים", אולם קושיה זו נדחית באמירה שביצי כינים הם מין נפרד של בעלי חיים.
הראשונים הסבירו שהכינים האמורות 'נעשות בראש מזיעת הגוף'.
ואף במשנה ברורה נכתב: "כנה דאינה באה מזכר ונקבה אלא באה מן הזיעה לא בריה אבל פרעוש אף על פי שגם היא אינה פרה ורבה כיוון שהוייתה מן העפר יש בה חיות כאלו נברא מזכר ונקבה".
בשולחן ערוך נפסק שמותר להרוג כינים שבראש, אולם בדורות האחרונים תמהו על כך לאור המוסכמה המודרנית שכלל בעלי החיים נוצרים מפרייה ורבייה.
יש הגורסים כי דברי הגמרא לא נאמרו על סוג הכינים המוכר לנו אלא על סוג כינים שהיה בימי חז"ל שהיו נולדות מזיעה, לפי גישה זו, דין הגמרא אינו שייך לימינו ולכן לדעתם אסור להרוג כינים בשבת.
מאידך יש שהסבירו שההלכה מתייחסת למציאות כפי שהיא נראית בראייה רגילה, ומאחר וקשה לראות את רביית הכינים, ההלכה אינה מתחשבת בה.
כאמור, יש גם המצדדים בכך שבכל מקרה דין הגמרא אינו משתנה.
על פי הרפואה המסורתית שהייתה רווחת בזמן התלמוד, עובר שנולד בחודש השמיני להריון, וציפורניו ושערו לא סיימו את התפתחותם, הוא נפל שאין לו סיכוי לשרוד.
הלכות רבות נקבעו על סמך הנחה זו, בהם: אסור לחלל שבת כדי להאריך את חייו, דמו אינו מכשיר לטומאה, והפוצעו בשבת אינו חייב משום נטילת נשמה שהרי הוא כמת.
בעקבות היכולת המשופרת של הרפואה המודרנית לטפל בפגים, הסכמת כל הפוסקים כי ההלכה השתנתה וחובה לחלל שבת כדי להציל בן שמונה.
בתלמוד נמנו סוגי חולי או פציעה בבהמות המחשיבים אותם כטרפה, שאינה יכולה לחיות יותר משנים עשר חודשים.
בין הטריפות - קטיעת הרגליים מן הארכובה ולמעלה.
גם אדם יכול להיעשות טרפה במקרים מסוימים, למשל אם נקטעה רגלו למעלה מהארכובה כשהוא בים.
הפוסקים כתבו כי בימינו חלק מהטריפות המנויות בתלמוד ניתנות לריפוי ולכן אין להעיד על אדם שמת במקרים אלו, אך בהמה שיש בה אחת מהטריפות באופן ודאי, אסורה אף אם לאחר מכן היא חיה יותר מ-12 חודשים.
הרב אברהם ישעיהו קרליץ כתב כי דיני הטריפות בבהמה נקבעים לפי 'אלפיים שנות תורה', אחת התקופות ההיסטוריות המוזכרת בתלמוד, שהסתיימה בימי חז"ל, וכל מחלה שלא הייתה ניתנת לריפוי בזמנם, נחשבת כטריפה לדורות.
לפי ברייתא המובאת ב יש לשטוף ידיים לפני שמאכילים פת לילד, ולצורך זה אף הותרה הדחת יד אחת ביום כיפור.
לדברי האמורא אביי, טעם הדבר הוא משום "שיבתא".
לפי הפירוש המקובל, מדובר ברוח רעה שבלי ההדחה עלולה להזיק לילד.
הרמב"ם פסק בהלכות יום כיפור "מדיחה אשה ידה אחת במים ונותנת פת לתינוק", אולם תוספות מעירים ש"מה שהעולם אין נזהרין עכשיו בזה לפי שאין אותה רוח רעה שורה באלו ה", ואכן אף השולחן ערוך השמיט דין זה.
על פי הגמרא אכילת "ביניתא" (סוג של דג) שהתבשל או נמלח עם בשר מסוכנת ועל כן נאסרה.
למרות שכיום לא מוכרת סכנה שכזו, במשך השנים האיסור הורחב לאכילת כל סוגי הדגים עם בשר, ולפי חלק מהמנהגים גם לאכילת דג עם חלב.
מאידך ישנם פוסקים הטוענים כי השתנו הטבעים כך שכיום אין לחוש לאיסור.
על אף שבתלמוד נזכר לאסור שתיית משקה שהתגלה, יש מהראשונים שסבורים שבזמן הזה אין להקפיד על שתיית משקה מגולה, מאחר שאין נחשים מצוין בינינו.
וכן פסק בשולחן ערוך להקל.
בתלמוד נזכרו הגבלות רבות לאדם קודם נטילת ידיים שחרית מכוח רעה רעה השורה על הידיים לאחר שישן, כגון איסור נגיעה בפה ובעין או במלבושיו וכדומה, ובספרי הראשונים החמירו מאד בנטילה זו, בספרות האחרונים הביאו בשם ספר הזוהר שלא ללכת ד' אמות קודם נטילה ועוד.
על אף דברים אלו, כתב הרב אוירבך כי על הדברים הכתובים במפורש בתלמוד יש להקפיד גם היום, אך על דברים שהחמירו בהם יותר מכך, ניתן להקל, ולכך ניתן גם להקל בהליכה יותר מארבע אמות, מאחר שלא נזכר איסור זה בתלמוד.
בתלמוד נזכרה תפילה בשם 'התכבדו מכובדים' אותה שיש לומר קודם שנכנסים לבית הכסא.
תוכן התפילה היא בקשה מאת המלאכים המלווים את האדם להמתין עד שיכנס ויצא מבית הכסא.
לדעת השולחן ערוך כיום אין לאומר תפילה זו.
במשנה ברורה הסבירו טעם הדבר, שכיום אין מלאכים מלווים את בני האדם.
הת'ר דארקסין היא מדבבת ושחקנית טלוויזיה, קולנוע ותיאטרון קנדית.
דארקסין נולדה בויניפג, מניטובה, קנדה.
היא למדה לתואר ראשון במדעים ולאחר מכן תיאטרון באוניברסיטת סיימון פרייזר (SFU) .
שנהסרטתפקידהערות2006יומני ברביסטפנידיבוב 2008העיןאישה חולניתברבי וטירת היהלומיםפדרהדיבובכשהעולם עמד מלכתהעוזרת של רג'ינה2009מעשיה בשתי אחיותמילדרד קאמפ2010מרמדיוקמנהלת2011בשם המלך 2: שני עולמותדאניאנה2012Ambrosiaשרהבקתת הפחדרואת חשבוןIndie Jonesingשרלין2013פסיפיק ריםלוטננט סשה קיידונובסקי2014עיניים גדולותצוענייה2015Hidden ג'יליאן2020Welcome to the Circleלוטוס קלאודTBABalestraד"ר הלנה סוטרו
השתקפויות אטרנה הוא סדרה של רומני פנטזיה רוסיים שנכתבו על ידי ורה קמשה והחלו לצאת לאור משנת 2004. הסדרה מורכבת מחמישה ספרים: "אדום על אדום", "ממלחמה למלחמה", "פני הניצחון", "חופשת חורף", הטרילוגיה "לב החיה", שרבים מהם, בתורם, מחולקים למספר חלקי-כרכים.
בשנת 2021, מתוכננת יציאת הספר האחרון בסדרה: "רוח ונצח".
הרומנים מסופרים מגוף שלישי, אך כל פרק מתמקד באחת הדמויות, שמחשבותיה ומעשיה מפורטים.
בתחילת הסדרה, ישנן שלוש דמויות מרכזיות (ריצ'רד אוקדל, מטילדה רקאן ורובר אפינה), אך בהמשך מצטרפות אליהן דמויות חדשות (לואיז ארמונה, מרסל ולמון, ג'רמון אריגו, רופרט פוק פלסנבורג ואחרות).
בשנת 2021 עובדו הרומנים לסדרת טלוויזיה בשם אטרנה.
הרומנים מתרחשים בעולם בדיוני בשם קרטיאנה, שהוא בתורו אחד מעולמות "השרשרת" הגדולה.
השרשרת מוקפת בישות מיסטית, המכונה ברומנים "חייזר", המבקש לקלוט אותה.
החייזר מוחזק בגבול על ידי מה שמכונה שומרי החשכה, הידועים גם בשם "הבודדים".
במשך תקופה ארוכה בסיס הבודדים היה מצודת אטרנה (שעל שמה נקראת סדרת הרומנים), אך מסיבות לא ברורות היא נהרסה.
עם חורבן אטרנה איבדו השומרים את מרבית כוחותיהם, כולל היכולת ליצור סוג כוח חדש משלהם.
יחד עם זאת, בעולמות עליהם הם מגנים הופיעו "ראטונים" - יצורים שמשמידים עולמות מבפנים, הורגים שמחה של מישהו אחר ומביאים קנאה, כעס ופחד.
הבודדים אינם מסוגלים להילחם בהם ולמרות שבכוחם של אנשים בני תמותה החיים בעולמות השרשרת, האנשים אינם יודעים עליהם ולא רוצים לדעת עליהם.
קרטיאנה הוא אחד העולמות שיושמדו בקרוב על ידי הראטונים.
החלק של קרטיאנה, שם נפרשת עלילת הסדרה, נקרא "ארצות הזהב" והוא יבשת המוקפת בים, שאת החלק הגדול והמרכזי כובשת ממלכת טאליג צפון ומזרח היבשת מתחלקים בין מדינות עצמאיות קטנות, שרובן עוינות את טאליג.
מבחינה טכנולוגית וחברתית, ארצות הזהב דומות למערב אירופה של סוף ה-מאה ה-16 והמחצית הראשונה של המאה ה-17. מנקודת מבט פוליטית והמבנה החברתי, המצב קרוב לעידן אנרי הרביעי, כאשר ברמה הטכנולוגית היא קרובה לתקופת לואי הארבעה עשר.
מסיבה זו מופיעים ציטוטים של פרנסואה דה לה רושפוקו שמשמשים מוטו לכל פרק.
עם זאת, המחברת הזהירה מפני מתווה מקביל ישיר בין עולמה של קרטיאנה לכדור הארץ.
ההבדל ביניהם נקבע עמהעובדה שקטריאנה - העולם נוצר על ידי קוורטט האלים הבוראים (לית', אונדום, אסטראפיה ואנם) ובהמשך נקראים אבוונים (ההולכים), והיה בתחילה נוחה יותר לחיים.
ההתפתחות של קרטיאנה הייתה חלקה והרמונית יותר.
כל ארבע הממלכות אוחדו תחת אנאקסיה המוזהבת, המקבילה בערך לרומא העתיקה על פני כדור הארץ.
בירת אנאקסיה הייתה גלטארה, שממנה נותרו חורבות עד ל"השתקפויות".
השליט נשא את התואר "אנקס" והגיע משושלת ראקאן, ששלטה בממלכה בזכות כוחות הקסם של היקום.
בין האצילים הגבוהים ביותר של אנאקסיה היו אאוריה, ששורשיהם מגיעים מהאנקסים האגדיים של ארבע הממלכות העתיקות: ארבעת הלורדים של ארבעת היסודות - סלעים, גלים, ברק ורוח - כמו גם הווסאלים בדם.
הלורדים היו, באופן מסוים, היורשים הרוחניים של האבוונים - ליטה (סלע), אונדה (גלים), אסטראפה (ברק) ואנם (רוח) ובתקופת גלטארה הם היו בעלי קסם.
בזמן הסדרה, הידע אודות קסם זה אבד לחלוטין, אולם עם זאת, אין ספק שנוכחותו של קשר קסום בין הריבון לתהליכים מסוימים עודנם מתרחשים בעולם.
מעמדו של הריבון, הכפוף רק לכוחות היקום, עובר בירושה אך ורק דרך הקו הגברי, ללא כל התחשבות בלגיטימיות.
זה שונה מירושה של תארים פיאודליים אצל לאנשים, שם לוקחים בחשבון לגיטימציה, מה שפותח את העמימות שיוצרת המחברת בכוונה לגבי זהות הריבון בפועל.
מאוחר יותר מופיעה האספרטיזם (דת מונותאיסטית, אנלוגיה לקתוליות) שקיבלה את תוארה מהספר המקודש לחסידיה - "אספרטיה".
אספרה (כוכב עם שבע קרניים) הפך לסמל האספרטיזם.
אנקס ארנני ראקאן דחה את דת אבווניה, המסורתית לאנאקסיה המוזהבת, אימץ את האספרטיזם, שם המדינה לממלכת הזהב והעביר את הבירה מגלטארה לעיר קאביטלה.
הכנסייה האספרטיסטית (אנלוגיה לכנסייה הרומית-קתולית) קמה, שראשה זוכה בתואר אספרדור.
בהשפעת העוצמה ההולכת וגוברת של האספרטיזם, שבתחילה לא היה שום עיקרון קסום פעיל באמת, מתחיל המאבק נגד גילויי אבווניה, ובמיוחד, הוטלו טאבו קדושים על גילויי הקסם היומיומי, הנפוצים עבור קרטיאנה.
ככל הנראה, היה זה הידע על המהות הקסומה האמיתית של מעמדו של הריבון.
יחד עם זאת, האוריה משנה את שמות המשפחה הישנים, המזכירים את אבווניה, לחדשים ומתחילים להיקרא עם אנשי הכבוד.
אז, אדוני הצוקים מנדוריה הופכים לדוכסים של אוקדל, שליטי מחוז טאליג שבצפון-מזרח בנאדור (מקביל לאנגליה); אדוני הברק הופכים לדוכסים של אפינה ולשליטי המחוז הדרומי באותו שם (מקביל לצרפת).
שבט בוראסקה דוכא בשל המגפה, ואת תואר אדוני הרוח קיבלו קרוביהם, הדוכסים אלווה, ששלטו על קנלואה והאי צריצ'יארה (אנלוגיה לספרד) בדרום מערב טאליגויה.
אדוני הגלים הם הדוכסים של פרידה, שליטי המחוז המערבי באותו השם (מקביל לגרמניה).
לאחר מכן, אימפריית הזהב התפצלה לכמה מדינות - טאליגויה, אימפריה במזרח (מקבילה לביזנטיון), פלפ ובורדון (אנלוגיה לוונציה וגנואה), אורגות, אגריה ואלאט בדרום (אנלוגיה לאיטליה והונגריה) .
מצפון לטאליגויה, מדינות דריקסן וגאונאו (אנלוגיה לגרמניה, חלקית הולנד ומדינות סקנדינביה), שנוסדו על ידי הווריטים והברברים מהצפון (ליתר דיוק: הטליגואים הגרמנים יצאו משני עמים - האגאמים והווריטים), ששנאו זה את זה במשך מאות שנים).
עם דעיכתה של טאליגויה, משכנו של אספרדור עובר לעיר הדרומית אגאריס, המכונה גם עיר הקודש (מקבילה לוותיקן).
חולשתו הקיצונית של המלך האחרון של טאליגויה ארנני ראקאן הובילה לתפיסת השלטון בידי השומר פרנסיס אולאר, שהתגלה מאוחר יותר כשליט חזק מאוד.
המדינה קיבלה את השם טאליג, הבירה - אולריה.
כמו כן, פרנסיס עזב את האספרטיזם ויצר דת משלו - אולאריאריזם (אנלוגיה משוערת לכנסייה האנגליקנית).
בזמן הסדרה, מלך טאליג היה צאצא של פרנסיס פרדיננד אולאר (הודח ונהרג במהלך אירועי הסדרה), אדוני הסלעים - הדוכס ריצ'רד אוקדל, ברק - הנרי-גיום אפינה (לאחר מותו התואר הועבר לנכדו - רוברט אפינה), גלים - וולטר-אריק-אלכסנדר פריד (לאחר הוצאתו להורג, התואר הועבר לבנו - ולנטין-אוטו פריד), רוח - רוקה אלווה.
בעולם של קרטיאנה משתמשים בשמות ארציים (בדרך כלל אירופאים) של אנשים.
אומות קרטיאנה מקבילות באופן ניכר לאלו שבעולמנו (אם כי אין אנלוגים שלמים): נאדורס הם בריטים, דריקסים, גאונאו, ברגרים הם גרמנים, גוגנים הם יהודים, אלאטים הם הונגרים, הקנאלים הם הספרדים, המוריסקים הם הערבים ונעשה שימוש בשמות של המדינה המתאימה.
רשימת הספרים בסדרה, המורכבת משישה ספרים ואוסף סיפורים מלווים.
פני הניצחון, Лик Победы (2005)
שבר החורף: ממעמקים Зимний излом.
שבר החורף: רעל העבר, Зимний излом.
לב החיה: אמיתות פלדה, שקרי המראות, Сердце зверя.
לב החיה: כדור הגורל, Сердце зверя.
לב החיה: מבט כחול על המוות, Сердце зверя.
מבט כחול על המוות: שקיעה Синий взгляд смерти.
מבט כחול על המוות: חצות, Синий взгляд смерти.
מבט כחול על המוות: זריחה, Синий взгляд смерти.
רוח ונצח: שבר הסתיו, Ветер и вечность.
רוח ונצח: שירת הארבעה, Ветер и вечность.
רוח ונצח: שמש מעל המגדל, Ветер и вечность.
הסדרה כוללת גם את הסיפור הקצר "להבת אטרנה" («Пламя Этерны» ,2004) ואת "האשוחית הלבנה" («Белая ель», משנת 2006).
בסתיו 2020, נודע על תחילת הצילומים של סדרת הטלוויזיה "אטרנה" המבוססת על ספריה של קמשה.
הסדרה אמורה לכלול חמש עונות, כאשר הראשונה צולמה בשנת 2021. בסתיו 2020 החלו הצילומים לפרק הפיילוט.
הת'ר ברנס היא שחקנית אמריקאית.
ברנס נולדה בשיקגו לאב שהיה כדורסלן ולאחר מכן עורך דין, היא למדה בבית הספר לאמנויות של אוניברסיטת ניו יורק.
היא שיחקה בסרט "יש לך הודעה" את כריסטינה, עובדת בחנות ספרים ביחד עם דמותה של מג ראיין.
היא גילמה את מיס ארצות הברית הנבחרת בסרט "איזה מין שוטרת", אחרי כן שיחקה גם בסרט ההמשך "איזו מין שוטרת 2", היא שיחקה בסרט "סמנתה" המבוסס על סדרת הטלוויזיה "מעשי כשפים".
ב-2008 הופיעה בסרט "עמוק בגרון", ב-2012 שיחקה בסרט "מה המספר שלך?", ב-2012 שיחקה בסרט של אדוארד ברנס "The Fitzgerald Family Christmas".
מ-2009 ועד 2011 שיחקה את אחד התפקידים הראשיים בסדרה "Bored to Death" של HBO.
בשנת 2025 גילמה את רוזמרי בקומדיה הרומנטית "The Best You Can".
בנוסף הופיעה בתפקידי אורח במספר סדרות טלוויזיה.
"השתקפות" (באוקראינית: Відблиск) הוא סרט דרמה אוקראיני בבימויו של ולנטין ואסיאנוביץ'.
הקרנת הבכורה העולמית של הסרט התקיימה ב־6 בספטמבר 2021 במסגרת פסטיבל הסרטים של ונציה, שם השתתף בתחרות הרשמית על פרס אריה הזהב.
הסרט מתמקד בהתמודדות עם פוסט־טראומה בעקבות שירות צבאי, ועוסק בהשלכות הפסיכולוגיות של חוויות קיצון מלחמתיות.
כחלק מההכנות להפקת הסרט, בוצע תחקיר מעמיק על התופעה ועל השפעותיה.
הסרט מתרכז בסרהיי, מנתח צבאי אוקראיני שנלכד על ידי כוחות הצבא הרוסי ב-2014 במהלך אחד הקרבות בסכסוך הרוסי-אוקראיני במזרח אוקראינה.
בתקופתו כשבוי מלחמה, הוא היה עד לסצנות מפחידות של עינויים, אונס ודוגמאות שונות אחרות של התנהגות דה-הומניסטית כלפי שבויים.
זמן קצר לאחר מכן, כחלק מחילופי שבויים בין רוסיה לאוקראינה, סרהיי משתחרר מהשבי וחוזר לחיי היום-יום הרגילים שלו שלפני המלחמה רק כדי לגלות שהזוועות שחזה בהן כאסיר עדיין רודפות אותו.
כדי לעזור להילחם ב-PTSD שלו לאחר המלחמה, סרהיי מחליט לנסות ולתקן את מערכות היחסים שלו עם גרושתו ובתו המנוכרת בת ה-12 פולינה.
ככל שסרהיי מבלה יותר זמן עם פולינה ומנסה לעזור לה להמשיך בחייה, הוא מתחיל בהדרגה להתעמת עם הפחדים והחרדות הפוסט-טראומטיים שלו.
דמיטרו סובה בתפקיד אסיר אוקראיני מעונה
סטניסלב אסייב בתפקיד קצין רוסי בשירות הביטחון הפדרלי
את הסרט הפיקו ולנטין ואסיאנוביץ' ואיה מיסליצ'קה וכן וולודימיר יאצנקו ואנה סובולבסקה.
ההכנות להפקה החלו במאי 2020. הצילומים החלו בתחילת קיץ 2020 והסתיימו בינואר 2021. ביולי 2021 הודיעו מפיקי הסרט שהם כבר סיימו את עבודת הפוסט-פרודקשן והחלו בעריכת הסרט.
בניגוד לסרט העלילתי הקודם של וסיאנוביץ', אטלנטיס (2019) שבו רוב השחקנים היו לוחמים לשעבר בסכסוך הרוסי-אוקראיני, בסרט הזה השתתפו שחקנים מקצועיים.
עם זאת, כדי להבטיח תיאור מציאותי של המלחמה, וסיאנוביץ' הסתמך מאוד על יועצים צבאיים, שעברו את הסכסוך; אחד היועצים היותר ידועים של הסרט היה סטניסלב אסייב, שבעצמו בילה יותר משנתיים כשבוי מלחמה רוסי בשנים 2017-2019.
בינואר 2020 זכה הסרט בפרס Alphapanda Audience Engagement במסגרת קטגוריית Works in Progress של פרסי Les Arcs 2020. מאוחר יותר באותו חודש ועד תחילת פברואר, הוקרן הסרט בפסטיבל הסרטים הבין-לאומי בברלין.
ביולי 2021 הוכרז כי חברת ההפצה New Europe Film Sales רכשה את זכויות ההפצה הבינלאומיות של הסרט.
באותו החודש פורסם גם שחברת Arthouse Traffic רכשה את זכויות ההפצה לשוק האוקראיני.
בסוף יולי 2021 מסר אחד ממפיקי הסרט, וולודימיר יאצנקו, כי מתקיימת תחרות בין פסטיבל קאן לפסטיבל ונציה על הזכות לארח את הבכורה העולמית של הסרט.
לבסוף, פסטיבל ונציה הוא שזכה, והבכורה התקיימה ב־6 בספטמבר 2021 במסגרת המהדורה ה־78 של פסטיבל הסרטים הבינלאומי של ונציה, שם השתתף הסרט בתחרות על פרס אריה הזהב.
השתתפות המגזר הפרטי בפשעי הנאצים במהלך מלחמת העולם השנייה והשואה הייתה נרחבת וכללה שימוש רב ונרחב בעבודות כפייה בגרמניה הנאצית ובשטחים שכבשה באירופה.
בין הפשעים איתם שיתף פעולה המגזר הפרטי ניתן למנות החרמת רכוש מיהודים, "העסקת" אנשים בעבודת כפייה, הובלת אנשים למחנות ריכוז ומחנות השמדה נאצים באמצעות רכבות.
עם זאת, חברות רבות טענו לאחר תום מלחמת העולם השנייה כי הן היו קורבנות לטוטליטריות נאצית, וכי השתתפות בפשעי הנאצים נכפתה עליהם.
תאגידים רבים השתתפו בתהליך האריזציה שהונהגה על ידי ממשלת גרמניה הנאצית.
כחלק מהתהליך, יהודים רבים פוטרו ורוכשם הוחרם.
בנוסף לכך, בנקים גרמניים סייעו לממשלה להשתלט על חברות יהודיות רבות (וזאת על אף שמרבית העסקאות הללו לא היו רווחיות עבור הבנקים).
בעקבות סיפוח אוסטריה לגרמניה הנאצית, סיפוח חבל הסודטים לגרמניה הנאצית והפלישה לפולין דחפו הבנקים הגרמניים להשתלטות ממשלתית על החברות היהודיות גם במדינות אלו (וזאת תוך שיתוף פעולה אדוק עם הגסטפו).
בנובמבר 1941 נצטוו חברות הביטוח לדווח על נכסיהם של יהודים שהיגרו או גורשו ולהעביר את הכסף שלהם ואת הנכסים לרשות המדינה.
החברות התלוננו כי אין ברשותן מספיק כוח אדם לבצע זאת אך בפועל לא התנגדו להחרמת הרכוש היהודי.
מלבד זאת, חברות רבות עסקו לאס אס למכור זהב ורכוש אחר שהוחרם מיהודים שהגיעו למחנות הריכוז וההשמדה ברחבי אירופה.
דויטשה בנק ובנק דרזדנר הלבינו לפחות כ-744 קילוגרם של זהב שהיה שייך ליהודים.
החל מ-1941, חברות במגזר הפרטי שכרו אסירים ממחנות ריכוז לפרויקטים של החברות תחת עבודת כפייה.
הדוגמה הידועה ביותר היא המפעל של חברת אי גה פארבן באושוויץ מונוביץ.
על פי ההערכות, כ-35,000 אסירים יהודים ולא-יהודים נאלצו לעבוד שם, מתוכם מתו במהלך המלחמה כ-25,000. חברות אחרות שעשו שימוש מרכזי היו משפחת קרופ, הוגו בוס, פולקסווגן (בחברה פולקסווגן למשל בתקופת המלחמה, היוו עובדי כפייה יהודים ארבעה מכל חמישה עובדים בה).
אנשים וחברות במגזר הפרטי התמודדו לאחר כניעת גרמניה הנאצית עם תביעות רבות על מעשיהם הפסולים.
שלושה ממשפטי נירנברג הנוספים (משפט פליק, משפט אי גה פארבן ומשפט קרופ) התעסקו בהשתתפות המגזר הפרטי בפשעי המלחמה של גרמניה הנאצית.
במשפטי פליק ומשפט אי גה פארבן קיבלו השופטים את מרבית הטענות של מרבית הנאשמים בדבר ההכרח בשימוש בעבודות הכפייה.
אלו שכן הורשעו ונכנסו לכלא, שוחררו על ידי הנציב העליון של ארצות הברית בגרמניה, ג'ון ג'יי מקלוי עד 1951 ומרבית הנכסים שהוחרמו מהתעשיינים הגרמנים הוחזרו להם.
רבים מאנשי העסקים שהורשעו במשפטים אלו חזרו לעולם העסקי.
השתק שיפוטי הוא מקרה פרטי של השתק (estoppel) הקובע שאדם מנוע מלטעון טענה בבית המשפט לאחר שטען טענה מנוגדת לה בהליך משפטי קודם.
הדוקטרינה מבוססת על עקרון תום הלב ונועדה להגן על טוהר הליכי המשפט, למנוע שימוש לרעה בהליכי משפט וקבלת הכרעות שיפוטיות סותרות.
הדוקטרינה מוחלת במערכות המשפט במדינות רבות, בהן המשפט האמריקאי והמשפט הישראלי.
נקודת הייחוס של השתק שיפוטי היא הטיעון המקורי הנבחן לעומת טיעון מאוחר.
זאת בשונה מדוקטרינת מעשה-בית-דין (res judicata) שנקודת הייחוס לה היא ההכרעה שיפוטית בהליך המוקדם הנבחנת לעומת טיעון מאוחר (הסותר אותה או טיעון חדש), וכן בשונה מדוקטרינת המניעות (preclusion) שנקודת הייחוס לה היא מצג/התנהגות/הבטחה קודמים לעומת מצג/התנהגות/הבטחה מאוחרים (הסותרים אותה).
קיים דמיון ענייני בין השתק שיפוטי ובין האיסור על שינוי או הרחבת חזית.
בשונה מהשתקי דיני היושר שפועלים בין הצדדים למצג/התנהגות/הבטחה, האינטרסים והתכליות אותן נועדה דוקטרינת ההשתק השיפוטי לקדם מתמקדים ברשות השופטת ובטוהר הליכי המשפט.
לפיכך, מבחינה עיונית, אין מניעה לעשות בה שימוש הן כטענת הגנה ("מגן") והן כטענת תקיפה מצד תובע ("חרב"), אך זאת רק לצורך הדיפת טיעון סותר (דיונית), ולא כמקור ליצירת זכות (מהותית).
מסיבה זו, תחולתו של השתק שיפוטי גם מחוץ להליך המקורי והצדדים הישירים לו (אין דרישת הדדיות, יריבות והסתמכות), בהיותו נועד לשמירת טוהר ההליך ואמון הציבור ברשות השופטת.
במשפט האמריקני רווחת הדרישה ל"הצלחה קודמת" (prior success) בטענה או בהליך הקודם לצורך השתקת טיעון סותר בהליך מאוחר, בעוד שבישראל נפסק כי כאשר מדובר בטענות עובדתיות סותרות - אין צורך בדרישה כזו (והשוו גם תקנה 27 לתקנות סדר הדין האזרחי, תשע"ט - 2018).
לגבי טענות משפטיות טרם התקבלה הכרעה ברורה בהלכה הפסוקה, אך קיימת נטייה לבחון האם הטענה המשפטית הסותרת מקורה ב"קבלת הדין" (הטענה הקודמת נדחתה פוזיטיבית, ועל כן בעל הדין שטען אותה חזר בו ממנה ועתה הוא תומך בטענת היריב שהתקבלה) שאז ככלל היא לא תושתק.
בכל מקרה, פסיקת בית המשפט העליון הסתפקה לכל היותר ב"הנאה קודמת" לבעל הטענה הסותרת בהליך המאוחר מהטענה בהליך המוקדם, לרבות מחיקת ההליך הקודם (טכנית או בפשרה), גם כאשר דובר בטענה משפטית סותרת.
הדבר טעון ליבון ובירור לאור תכליות ההשתק השיפוטי בכל מקרה לנסיבותיו.
גם בספרות המשפטית הישראלית קיימת מחלוקת באשר לדרישת "ההצלחה הקודמת".
המלומדים ד"ר עידו באום ועו"ד אבישג ברוך (2021) סבורים כי דרישה זו צריכה להוות אחת האינדיקציות לבחינת הנכונות להחיל השתק שיפוטי בנסיבות המקרה.
הן במשפט האמריקני, הן במשפט הישראלי השתק שיפוטי ישתכלל גם כאשר הטענה המקורית עלתה בפני רשות מינהלית ולאחר מכן עלתה טענה הסותרת אותה בפני ערכאה שיפוטית, אף שבמקרה כזה אין חשש להכרעות סותרות על ידי הרשות השופטת.
לכלל קיימים חריגים הנובעים מתכליותיו, בהם: טעות בתום לב, מרמה, שינוי נסיבות מהותי ושיקולי צדק.
טענת השתק שיפוטי עשויה לעלות הן בשלב המקדמי והן בשלבים מאוחרים של ההליך המשפטי כפועל יוצא מההזדמנות הראשונה בה יכל הטוען לה להעלותה.
גם כאשר הטענה עולה בשלב המקדמי, כטענה מקדמית, לא אחת בית המשפט לא יכריע בשאלת תחולת ההשתק השיפוטי הואיל ונדרש בירור עובדתי לצורך כך, וההכרעה תדחה לשלב מאוחר יותר של ההתדיינות, לעיתים לשלב מתן פסק הדין.
בית המשפט רשאי להעלות את הטענה מיוזמתו, לאחר שנתן לצדדים הזדמנות הוגנת להתייחס לכך.
השתנקות תחת לחץ , היא תופעה פסיכולוגית בה ביצועי אדם הנתון תחת לחץ נמוכים מהמצופה ביחס לרמת המיומנות שלו.
תופעה זו נוטה להתרחש בסביבה בה האדם נדרש לבצע בשיא יכולותיו, כאשר לרמת הביצועים יש השלכות משמעותיות על הזדמנויותיו והצלחתו העתידית.
השתנקות יכולה להופיע בהקשרים רבים.
בספורט למשל, כדורסלן מקצועי עלול להחטיא את הסל הקובע במשחק חשוב ומתעמל קרקע באולימפיאדה עלול ליפול במהלך תרגיל הסיום.
במסגרת אקדמית השתנקות עלולה להופיע עבור מועמד לרפואה שלמד רבות למבחן הפסיכומטרי ובזמן הבחינה לא מצליח לבטא את יכולותיו.
גם בראיונות עבודה ובמבחני קבלה למגוון תפקידים כגון אודישן לתפקיד בסרט, הצגה או בתזמורת, השתנקות עלולה להתרחש.
מקובל לחשוב שתופעת ההשתנקות מתרחשת עקב לחץ הנגרם מהרצון של האדם לביצוע בשיא יכולותיו.
קיימות שתי קבוצות של תיאוריות שניסו להסביר מהו המנגנון העומד בבסיס ההשפעה של הלחץ לביצועי שיא על תופעה זו: "תיאוריות של הסחת הדעת" (Distraction theories) ו"תיאוריות של ניטור גלוי/התמקדות במיומנויות" (Skill-focus/Explicit monitoring).
הקשב הוא מרכיב מרכזי בשתי קבוצות התאוריות הללו.
לפי "תיאוריות של הסחת הדעת" (Distraction theories), השתנקות במצבים המאופיינים בלחץ גבוה מתרחשת כיוון שהקשב הנדרש לביצוע המטלה מופנה למחשבות ולדאגות לא רלוונטיות.
למעשה, הפניית הקשב למחשבות ודאגות הקשורות למצב ולתוצאותיו גוזלת מהקשב הנדרש לביצוע המטלה ובכך פוגמות בביצוע.
תאוריות אלה זכו לתמיכה מחקרית במטלות העוסקות במצבי מבחן אקדמיים, כגון פתרון בעיות בכלל ובמתמטיקה.
הביסוס המחקרי של תאוריות אלה נשען על ההנחה שקשב הוא רכיב מרכזי בזיכרון עבודה — מערכת זיכרון לטווח קצר האחראית לשמירה אקטיבית על כמות מוגבלת של מידע שרלוונטי לביצוע משימה, תוך עיכוב מידע לא רלוונטי.
על פי תיאוריות הסחת דעת, כיוון שמצבי לחץ גבוה צורכים משאבי קשב ניכרים, משימות הנשענות במידה רבה על זיכרון עבודה, כמו בעיות קשות במתמטיקה, יושפעו בצורה השלילית ביותר תחת לחץ.
ואכן, במחקרים שבחנו ביצועים במשימות של למידה אקדמית נמצאה תמיכה למרכזיות של זיכרון העבודה על הביצוע במטלות כאלה.
תיאוריות של ניטור מודע/התמקדות במיומנויות
לפי "תיאוריות של ניטור מודע/התמקדות במיומנויות" (Skill-focus/Explicit monitoring) לחץ מגביר את המודעות העצמית לגבי הצורך לביצוע מיטבי.
צורך זה גורם למבצע למקד את הקשב במימוש המיומנות הנדרשות על מנת להבטיח ביצוע אופטימלי.
הסבה מודעת של הקשב לתהליך עצמו — התמקדות על איך לפעול צעד אחר צעד – נוטה לשבש תהליכים פרוצדורליים של ביצוע שבאופן טבעי מתרחשים באופן אוטומטי מחוץ למודעות.
לדוגמה, פרימה בלרינה שתפנה קשב רב מידי לכל הפעולות שעליה לעשות בעודה רוקדת את אגם הברבורים, תיכשל ברגליה.
שחקן טניס שיתמקד בשאלה מה בדיוק לעשות בכל רגע נתון יכשל, זאת בניגוד לשחקן אשר זורם במשחק.
תאוריות אלה הוצעו וזכו לתמיכה בדרך כלל במחקרים שעסקו במיומנויות פרוצדורליות (כמו בספורט).
המנגנון המסביר את תופעת ההשתנקות נמצא כתלוי בסוג המטלה.
במטלות אקדמיות "תאוריות של הסחת הדעת" נמצאו מתאימות יותר להסבר התופעה.
בשונה מכך, כשמדובר במטלות הקשורות לביצוע מיומנויות אוטומטיות "תיאוריות של ניטור מודע/התמקדות במיומנויות" נמצאו מתאימות יותר.
מכאן, מיתון תופעת ההשתנקות אף הוא תלוי בסוג המטלה.
כשמדובר בביצוע במטלות אקדמיות כגון במתמטיקה, הבנת הנקרא ופתרון בעיות בכלל, השתנקות במצבים המאופיינים בלחץ גבוה מתרחשת כיוון שהקשב הנדרש לביצוע המטלה מופנה למחשבות ולדאגות לא רלוונטיות.
אם כך, מיתון התופעה צריך להיעשות דרך "שחרור" הקשב מהמחשבות המדאיגות ו"החזרתו" לביצוע המטלה.
מחקרים מצאו כי דבר זה מושג באמצעות טיפול בחרדה והובלת האדם לרגיעה, בדרכים שונות של התמודדות עם לחץ כגון טכניקות הרפיה.
הקצאה מכוונת של קשב לדאגות או למחשבות לא רלוונטיות בשלב מקדים, נמצאה כמקטינה את "הצורך" לעסוק בהן תוך בצוע המטלה.
התערבות בצורה של ניסוח בכתב של המחשבות המדאיגות בנוגע למבחן קשה במתמטיקה כשלב מקדים, השפיעה באורח חיובי על הביצוע בהשוואה לקבוצת ביקורת שלא ניסחה את דאגותיה לפני בצוע המבחן.
חוקרים אחרים מצאו כי התערבות קוגניטיבית דרך הבניה מחדש של החרדה שיפרה ביצועים במטלות מתמטיות.
ההבניה מחדש נעשתה כך שהדגישה את ההיבטים החיוביים של החרדה, כמו העובדה שהיא גורמת לעוררות, ועוררות משפרת בצועים.
כשמדובר במטלות של רכישת מיומנות מחקרים מראים כי תהליך ההשתנקות אצל "טירונים" שונה מזה שאצל מומחים.
לכן מיתון התופעה תלוי ברמת המיומנות של האדם.
על פי תאוריות של רכישת מיומנויות ואוטומציה, תהליך הביצוע של מתחילים נעשה תוך שימוש פעיל בזיכרון העבודה ומתרחש באורח של צעד-אחר-צעד.
בשונה מכך, הביצוע של מומחים מתרחש באורח יותר אוטומטי ונשלט על ידי תהליכים המתרחשים מחוץ לזיכרון העבודה.
לפיכך, עבור מומחים משאבי הקשב הפנויים בזמן הבצוע רבים יותר בהשוואה למתחילים.
מטרת האימון בתהליך רכישת מיומנות כלשהי, היא להפוך את אותה לכמה שיותר אוטומטית ובכך לפנות משאבי קשב.
במטלות שבהם מדובר במיומנויות מורכבות כמו נגינה ריקוד ספורט וכדומה הרבה מתהליך ההתמחות ורכישת המיומנות הוא ניסיון להפוך את הביצוע לכמה שיותר אוטומטי.
שכן, הסבה מודעת של הקשב לתהליך עצמו (איך לפעול צעד-אחר-צעד) נוטה לשבש תהליכים פרוצדורליים של ביצוע שבאופן טבעי מתרחשים באופן אוטומטי מחוץ למודעות.
במילים אחרות, חשיבה מיותרת היא תופעה לא רצויה לבצוע מוטורי.
מכיוון שאצל אדם לא מיומן המיומנות לא הפכה לאוטומטית, על מנת לבצע, האדם נדרש להפנות את הקשב לתהליך עצמו באורח של צעד-אחר-צעד.
עם זאת, החרדה והרגשות השליליים "מושכים" את הקשב הנדרש, לדאגות ולמחשבות לא רלוונטיות ובכך פוגמות בביצוע.
על מנת למנוע את תופעות ההשתנקות יש להחזיר את האדם לפעול באורח של צעד-אחר-צעד.
אצל מומחים, כאמור, המיומנות היא אוטומטית ולכן לא צורכת משאבי קשב.
החרדה גורמת למומחים לצאת מביצוע אוטומטי של המיומנות ולסגת לביצוע המאפיין "טירונים" — לבצע באורח של צעד-אחר-צעד.
התמקדות בשלבי הביצוע עלולה לפגוע שכן המבצע למעשה "מכשיל" עצמו עקב הפניית קשב רב מידי לתהליך הביצוע במקום "לזרום" עם הביצוע.
לכן הדרך להקטין את תופעת ההשתנקות היא להחזיר את המומחה לאורח אוטומטי של ביצוע.
הדרך לעשות זאת היא לגרום לאדם למקד את הקשב לגירוי חיצוני למשל נקודה קבועה במרחב.
מחקרים מצאו כי הפנית קשב לגירויים חיצוניים (במרחב) משפרת את הביצוע בהשוואה להפניית הקשב לגירויים פנימיים (בגוף עצמו).
למשל, במטלה של איזון הגוף על משטח, נמצא שנחקרים שמיקדו קשב רחוק מהגוף (למשל במשטח עצמו) בממוצע איזנו את עצמם זמן רב יותר מאשר נחקרים שמיקדו קשב בגוף עצמו (המיקום המדויק של הרגליים).
הת'ר זר היא רופאה וחוקרת אפריקאית שמתמחה במחלות נשימה בקרב ילדים.